****

**สิทธิรับข้อมูลข่าวสารของ**

**ทางราชการ**

**ตามพระราชบัญญัติข้อมูลข่าวสาร**

**ของทางราชการ พ.ศ. 2540**

****

**ศูนย์ข้อมูลข่าวสารของทางราชการ**

**เทศบาลตำบลพอกน้อย**

**อำเภอพรรณานิคม จังหวัดสกลนคร**

**ข้อมูลข่าวสารของราชการ คืออะไร**

ข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐไม่ว่าจะเก็บข้อมูลข่าวสารที่เกี่ยวกับการดำเนินงานของรัฐหรือข้อมูลข่าวสารที่เกี่ยวกับเอกชน

**หลักการและเหตุผล**

 พระราชบัญญัติข้อมูลข่าวสารของทางราชการ พ.ศ. 2540 เป็นกฎหมายรับรอง “สิทธิได้รู้” ของประชาชนมีหลักการ ดังนี้

1.ให้ประชาชนมีโอกาสรับรู้ข่าวสารเกี่ยวกับการดำเนินงานต่าง ๆ ของรัฐ

2.รับรองสิทธิของประชาชนในการเข้าเก็บข้อมูลข่าวสารของทางราชการ

3.ข้อมูลข่าวสารของทางราชการเกือบทั้งหมดเปิดเผยได้ ยกเว้นกรณีที่มีกฎหมายกำหนดว่าไม่ต้องเปิดเผย

**“เปิดเป็นหลัก ปกปิด คือ การยกเว้น”**

**ข้อมูลข่าวสารส่วนบุคคล คืออะไร**

ข้อมูลข่าวสารที่เกี่ยวกับข้อเท็จจริงที่เป็นสิ่งเฉพาะตัวของบุคคล เช่น การศึกษา ฐานะทางการเงิน ประวัติสุขภาพ ประวัติอาชญากรรม ประวัติการทำงาน เป็นต้น

ข้อมูลข่าวสารส่วนบุคคลที่อยู่ในความครอบครองดูแลของรัฐจะนำออกไปเปิดเผยโดยเจ้าของข้อมูลไม่ยินยอมไม่ได้ คำยินยอมต้องทำเป็นหนังสือ

**ข้อมูลข่าวสารประวัติศาสตร์ เป็นอย่างไร**

ข้อมูลข่าวสารของทางราชการที่มีอายุครบกำหนด 20 ปี สำหรับข้อมูลข่าวสารทั่วไป หรือข้อมูลที่มีอายุครบกำหนด 75 ปี สำหรับข้อมูลข่าวสารเกี่ยวกับสถาบันกษัตริย์

**“ประชาชนขอตรวจดูข่าวสารของทางราชการไม่จำเป็นต้องมีส่วนเสียในข้อมูลข่าวสารนั้น”**

**สิทธิของประชาชน**

1.สิทธิในการเข้าตรวจดูข้อมูลข่าวสาร

2.สิทธิที่จะยื่นคำขอข้อมูลข่าวสาร

3.สิทธิตรวจดูข้อมูลส่วนบุคคลที่เกี่ยวกับตนเอง

4.สิทธิที่จะได้รับความคุ้มครองมิให้มีการนำข้อมูลข่าวสารส่วนบุคคลไปใช้อย่างไม่เหมาะสม

5.สิทธิร้องเรียนหน่วยงานของรัฐ

**การใช้สิทธิอุทธรณ์คำสั่งเปิดเผยหรือไม่เปิดเผยข้อมูลข่าวสาร**

\* ไม่ยอมเปิดเผยข้อมูลข่าวสารตามที่ขอ

\* ไม่ยอมรับฟังคำคัดด้านการเปิดเผยข้อมูลข่าวสาร โดยบุคคลผู้คัดค้านเป็นผู้มีประโยชน์ได้เสีย

\* ไม่ยอมแก้ไขข้อมูลข่าวสารส่วนบุคคลตามคำขอ เนื่องจากข้อมูลข่าวสารบุคคลที่เกี่ยวกับตนเองจัดเก็บไว้ไม่ถูกต้องตามจริง

**“โดยอุทธรณ์ต่อคณะกรรมการข้อมูลข่าวสารของทางราชการ”**



**การบริการข้อมูล ดังนี้**

\* แผนยุทธศาสตร์ แผนพัฒนาสามปี

\* งบประมาณรายจ่ายประจำปี

\* รายงานการประชุมสภา

\* ประกาศประกวด/สอบราคา

\* ข้อมูลการจัดซื้อ/จัดจ้าง

\* ข้อมูลการขออนุญาตก่อสร้าง

\* คู่มือทางปฏิบัติงานของเจ้าหน้าที่

\* เทศบัญญัติเทศบาลตำบลพอกน้อย

****